ไฟแนนซ์ทูเดย์
...ปัญหาเศรษฐกิจไทยจะกลายเป็นมหากาพย์จากนี้เป็นต้นไป หากผู้นำไม่มีวิสัยทัศน์ที่จะมองเห็นหายนะที่กำลังจะมาเยือนในอีกไม่กี่ปีข้างหน้า เพราะโครงสร้างเศรษฐกิจปัจจุบันไม่เอื้อให้ไทยเติบโตอย่างก้าวกระโดดได้อีกแล้ว
10 ส.ค. 2558

...ปัญหาเศรษฐกิจไทยจะกลายเป็นมหากาพย์จากนี้เป็นต้นไป หากผู้นำไม่มีวิสัยทัศน์ที่จะมองเห็นหายนะที่กำลังจะมาเยือนในอีกไม่กี่ปีข้างหน้า เพราะโครงสร้างเศรษฐกิจปัจจุบันไม่เอื้อให้ไทยเติบโตอย่างก้าวกระโดดได้อีกแล้ว 
โฆสิต ปั้นเปี่ยมรัษฎ์ ประธานกรรมการบริหาร ธนาคารกรุงเทพ อดีตข้าราชการสภาพัฒน์ อดีตรองนายกฯเศรษฐกิจควบ รมว.อุตสาหกรรม และ รมว.คลัง ในรัฐบาล พล.อ.สุรยุทธ์ จุลานนท์ เปรยว่าเรื่องปัญหาโครงสร้างนี่พูดไปเหมือนเพ้อเจ้อ ไม่มีใครฟังทั้งที่พูดมานานแล้ว 
นอกจากนี้ ท่านยังแสดงความเป็นห่วงโครงสร้างประชากรไทยที่จะเปลี่ยนไปสู่สังคมผู้สูงอายุ จะเกิดการขาดแคลนแรงงานใหม่ทดแทน และจะนำมาสู่การเปลี่ยนแปลงทั้งเศรษฐกิจและสังคมในสังคมอย่างมาก
...เดินเข้าไปในสาขาของธนาคารใหญ่เกือบทุกแบงก์ จะมีพนักงานอำนวยความสะดวกและแนะนำให้ใช้บริการอิเล็กทรอนิกส์แบงก์กิ้ง หรือใช้แอพพลิเคชั่นโมบายแบงก์กิ้งของธนาคาร แต่สิ่งที่น่าเป็นห่วงการใช้ผลิตภัณฑ์การเงินเหล่านี้ คนที่ไม่มีความรู้เบื้องต้นในการดูแลรักษาคอมพิวเตอร์ และโทรศัพท์มือถือให้ปลอดภัยจากโจรไฮเทค บางคนไม่รู้เสียด้วยซ้ำว่าเครื่องคอมพิวเตอร์โดนมัลแวร์โทรจันฝังแอบขโมยข้อมูลไปส่งให้โจรออนไลน์เรียบร้อยแล้ว พอได้ข้อมูลครบโจรก็ฉกเงินเราทันที  
ลูกค้าธนาคารพอเงินหายก็โทษธนาคาร ธนาคารก็โทษลูกค้าไม่ระวังรักษาอุปกรณ์ส่วนตัว เรื่องนี้ลูกค้าต้องรู้ว่าระบบแยกเป็น 2 ส่วน ส่วนแรกเป็นเรื่องระบบของธนาคารหากโดนแฮ็กเกอร์เจาะระบบและดึงข้อมูลไปทำให้เงินลูกค้าหายจากปัญชี ธนาคารต้องรับผิดชอบทั้งหมด
ส่วนที่สอง เป็นเรื่องของลูกค้าธนาคารที่จะใช้บริการธนาคารทางอินเทอร์เน็ต ต้องดูแลคอมพิวเตอร์ แท็บเล็ต และโทรศัพท์มือถือให้ดี แต่ละธนาคารใส่วิธีการลดความเสี่ยงจากการใช้งานมาใช้ต้องขวนขวายดูกัน ถ้าเงินหายจากทอดที่ 2 แบงก์เจ้าของบัญชีสามารถปฏิเสธความรับผิดชอบได้ 
ดังนั้น การใช้บริการธนาคารออนไลน์ไม่ได้เหมาะกับทุกคน 
...สัปดาห์นี้ขุนคลัง สมหมาย ภาษี จะนำเสนอชื่อปลัดกระทรวงคลังคนใหม่และการโยกย้ายข้าราชการระดับ 10 ให้ ครม.พิจารณาแน่นอน